KIRJALLINEN KYSYMYS E-2085/97 komissiolle esittäjä(t): Amedeo Amadeo (NI) (19. kesäkuuta 1997)

Aihe: Tietoyhteiskunta

Viite: ¨Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle: Tietoyhteiskunta Korfusta Dubliniin. Uudet ensisijaiset tavoitteet¨ ja ¨Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle. Tietoyhteiskunnan vaikutus Euroopan unionin politiikkoihin. Seuraavien vaiheiden valmistelu.¨ (KOM(96)0395 lopull. ja CES 1401/96). Korostamme, että työllisyyden kehitys tietoyhteiskunnassa aiheuttaa huolta. Tätä keskeistä kysymystä käsitellään yksityiskohtaisemmin vihreästä kirjasta ¨Elämä ja työ tietoyhteiskunnassa - Ihmisläheisyys etusijalle¨ annetussa lausunnossa. Joka tapauksessa tällä hetkellä käytettävissä olevilla tutkimuksilla ei voida tarjota varmoja tietoja työllisyystilanteen eikä itse työsuhteiden kehittymisestä. Tällä hetkellä ei voida myöskään ajatella, että tulevaisuudessa työtä jaettaisiin tasapuolisemmin.

On pelättävissä, että useilla unionin toimilla voidaan aiheuttaa se, että markkinoiden vapautuminen tapahtuu eri tahtiin, mikä saattaa aiheuttaa ennen kaikkea yhteiskunnallisia häiriöitä.

Komissiota pyydetään mukauttamaan tietoyhteiskunta yksityisen ihmisen tarpeisiin eikä päinvastoin. On otettava huomioon erityisesti tieto- ja tiedonvälitysteknologian ulkopuolelle jääneet yhteiskuntaluokat ja se, että tulevaisuudessa niitä uhkaa vielä enemmän ulkopuolelle jääminen. On myös laadittava ja toteutettava koulutusohjelmia tietyille työntekijäluokille, kuten itsenäisille työntekijöille ja ¨etätyöntekijöille¨, ja asetettava kysymys koulutusohjelmien rahoittamisesta pienten ja keskisuurten yritysten työntekijöille.

Komission jäsenen Martin Bangemannin komission puolesta antama vastaus (24. heinäkuuta 1997)

Molemmissa komission tiedonannoissa (Tietoyhteiskunta Korfusta Dubliniin - Uudet nousevat ensisijaiset tavoitteet ((KOM(96) 395 lopullinen )) ja Eurooppa maailmanlaajuisen tietoyhteiskunnan eturintamassa: jatkuva toimintasuunnitelma ((KOM(96) 607 lopullinen ))) tunnustetaan, että on tärkeää varmistua siitä, että tietoyhteiskunta kehittyy tavalla, josta on hyötyä kaikille Euroopan kansalaisille. Tätä tavoitetta kuvaa se, että jatkuvaan toimintasuunnitelmaan on jo sisällytetty useita aloitteita sosiaalisen ja alueellisen yhteenkuuluvuuden saavuttamisen varmistamiseksi. Tällaisia aloitteita ovat esimerkiksi seuraavat:

- Tiedonanto Yhteenkuuluvuus ja tietoyhteiskunta ((KOM(97) 7 )), jossa käsitellään erityisesti alueellista yhteenkuuluvuutta: Siinä ehdotetaan, että komissio ja jäsenvaltiot valvoisivat rakennerahastojen ohjelmia sen varmistamiseksi, että tietoyhteiskuntaulottuvuus otetaan täysipainoisesti huomioon politiikan laatimisessa ja kiinnitetään erityistä huomiota työmarkkinoilta syrjäytyneisiin, naisten kouluttamiseen tieto- ja tietoliikenneteknologian alalla ja tukirakenteiden luomiseen etätyöntekijöille.

- Työmarkkinoihin, työllisyyteen ja sosiaaliseen syrjäytymiseen liittyvät kysymykset, joita komissio on käsitellyt vihreässä kirjassa Elämä ja työ tietoyhteiskunnassa- ihmisläheisyys etusijalle ((KOM(96) 389 )): Näitä kysymyksiä käsitellään myös seurantatiedonannossa, jonka on määrä valmistua kesällä 1997. Komission toimien tarkoituksena on varmistua siitä, että tietoyhteiskunnasta hyötyvät kaikki ja erityisesti kansalaiset eli erityisesti erityisryhmät kuten vammaiset tai vanhukset, sekä yritykset.

- Vihreässä kirjassa Yhteistyössä työn uudelleenorganisointiin ((KOM(97) 128 )) käsitellään tietoyhteiskunnan vaikutuksia työn organisaatioon ja edistetään keskustelua työntekijöiden turvallisuuden ja yritysten kilpailukyvyn säilyttämisen kannalta välttämättömän jouston yhteensovittamisesta.

- Komission tiedonannossa valkoisesta kirjasta Opettaminen ja oppiminen: kohti kognitiivista yhteiskuntaa ((KOM(97) 256 lopullinen )) esitetään toimintaohjelma, jonka tarkoituksena on lisätä synergiaa kansallisten aloitteiden välillä uusien tekniikoiden käytön edistämiseksi opetuksen alalla.

- Tiedonannossa Eurooppalainen lähestymistapa standardointiin ja maailmanlaajuiseen tietoyhteiskuntaan ((KOM(97) 356 )) korostetaan standardoinnin merkitystä ja erityisesti määritellään yhteisön tarve seurata standardointitoimintaa sen varmistamiseksi, että maailmanlaajuisen tietoyhteiskunnan hyöty ulottuu kaikkiin yhteiskunnan osatekijöihin. Lisäksi siinä edistetään useita standardoinnin alaan kuuluvia hankkeita, joista hyötyisivät pk-yritykset, kuluttajat, työntekijät ja ihmisryhmät, joilla on erityisiä tarpeita.

Merkittävä aloite on myös ehdotus direktiiviksi avoimen verkon tarjoamisen (ONP) soveltamisesta puhelintoimintaan ja teleyleispalvelusta kilpailuympäristössä ((KOM(96) 419, sellaisena kuin se on muutettuna asiakirjalla KOM(97) 287 )), jossa määritellään sellaisen teleyleispalvelun laajuus, jonka on oltava kaikkien käyttäjien saatavilla yhteisössä, ja velvoitetaan jäsenvaltioita varmistumaan siitä, että tällainen palvelu on kohtuuhintaista kansallisten olosuhteiden perusteella.

Lisäksi komission ehdotuksessa Euroopan parlamentin ja neuvoston päätökseksi tutkimusta, teknologista kehittämistä ja esittelyä koskevasta Euroopan yhteisön viidennestä puiteohjelmasta (1998-2002) ((KOM(97) 142 )) käsitellään sellaisia keskeisiä kysymyksiä kuten ¨käyttäjäystävällisen tietoyhteiskunnan luominen¨ ja ¨innovaatiot ja pk-yritysten osallistuminen¨.